Laerskool Thabazimbi het vyf nuwe Krieket-oefen-nette gebou, waarvan daar in een van die nette ‘n permanente boulmasjien geïnstalleer is. ‘n Geselligheid is Woensdagmiddag 23 April by die nette gehou om die borge te bedank vir die ywer wat hul ingesit het, en al die krieketafrigters vir die ywer wat hulle nog gaan aansit om die krieketspan op te bou tot die hoë hoogtes wat reeds voorheen bereik is.
Ons heet hulle almal welkom by die wêreld van die Kwêvoël en Kwêvoël beloof om hul vordering, net soos met al die ander graad een klasse wat sedert 1983 jaarliks afgeneem is, goed dop te hou totdat hulle uiteindelik hul eie kinders by Laerskool Thabazimbi kom inskryf.